ΒΑΣΙΛΕΙΟ ΤΟΥ ΣΙΝΤΟΥ, 50 ΧΡΟΝΙΑ ΠΡΙΝ
Ο γιος σας, Βασιλιά Βριντακσάτρα.
Το όνομά του θα είναι
Τζάιντρατ.
Δίχως αμφιβολία,
αυτό το παιδί θα γίνει σπουδαίο, Μεγαλειότατε!
-Αλλά… -Αλλά;
Αλλά τι;
Είναι γραφτό να πεθάνει απ' τα χέρια ενός μεγάλου πολεμιστή.
Τι;
Η μοίρα του σφραγίστηκε από τώρα;
Είναι καθήκον μου να σας ενημερώσω.
Δεν τη δέχομαι αυτήν τη μοίρα!
Εγώ θα γράψω τη μοίρα του γιου μου, του Τζάιντρατ.
-Τζάιντρατ! Τζάιντρατ! -Τζάιντρατ! Τζάιντρατ!
Ο Τζάιντρατ έπαιξε σημαντικό ρόλο στον θάνατο του γιου του Αρτζούν.
Ο θάνατός του δεν αργεί.
Μπορεί να τον βρει κι αύριο.
Όμως, πριν κάνουμε το οτιδήποτε,
ας ζητήσει ο Αρτζούν τη συμβουλή του Κρίσνα.
Ο θάνατος του Τζάιντρατ είναι κατάρα.
Μια φοβερή κατάρα του πατέρα του, του Βριντακσάτρα.
Ω, παντοδύναμε Θεέ της Τάντρα,
δώσ' μου τη δύναμη να κάνω τον εχθρό μου να τρέμει σύγκορμος
στη σκέψη και μόνο του θανάτου του γιου μου.
Αυτό σημαίνει…
ότι αν ο Αρτζούν σκοτώσει τον Τζάιντρατ,
τότε θα πεθάνει και ο Αρτζούν.
Μην ξεχνάς ότι ο Αρτζούν έχει πλάι του τον Κρίσνα.
Το πρόβλημά μας
δεν είν' ο Αρτζούν, αλλά ο Τζάιντρατ.
Η μοίρα έφερε τον Τζάιντρατ εδώ.
Δεν γίνεται να τον αφήσουμε στην τύχη του.
Αύριο, κανείς δεν θα μπορεί να τα βάλει με τον Αρτζούν.
Πρέπει, όμως, να τον σταματήσουμε.
Ψηλά στον ουρανό, ο ήλιος γνώριζε
ότι η σημερινή μάχη θα σήμαινε ζωή ή θάνατο.
Γι' αυτό έκαιγε ακόμη πιο πολύ.
Κάτω, στην Κουρουκσέτρα,
οι Πάνταβα ακόμα πάλευαν με την Τσακραβιούχα,
ενώ ο Ντρονατσάρια θα εφάρμοζε το επόμενό του σχέδιο.
Η μόνη διαφορά ήταν
ότι αυτός ο ιστός δεν φτιάχτηκε για να εξαπατήσει,
αλλά για να σώσει μια ψυχή.
Μπροστά, ο στρατός των Ναράγιανι είχε παραταχθεί σε σχήμα ρόδας.
Στο εσωτερικό, η Πάντμα Βιούχα θύμιζε πέταλα λωτού.
Στο κέντρο, ήταν η Σούτσι Βιούχα.
Επικεφαλής ήταν μεγάλοι πολεμιστές όπως ο Κριταβάρμα,
ο Βρισασένα,
ο Ασβατάμα
και ο Κάρνα, ο βασιλιάς της Άνγκα.
Και στην είσοδο του σχηματισμού…
στεκόταν ο ίδιος ο Ατσάρια Ντρόνα.
Ξέρω πόσο αποφασισμένος είσαι, Αρτζούν.
Αλλά δεν γνωρίζεις τον γρίφο μου.
Για να βγεις από τον λαβύρινθο που έφτιαξα
πρέπει πρώτα να περάσεις από μένα.
Προσοχή, Κάουραβα!
Ακούστε προσεκτικά.
Εγώ, ο γιος της Κούντι, ο Αρτζούν,
ορκίζομαι με τον ήλιο ως μάρτυρα
ότι, πριν από τη δύση απόψε,
θα αποκεφαλίσω τον Τζάιντρατ!
Αν αποτύχω,
θα πέσω μόνος μου στην πυρά!
Μέχρι το ηλιοβασίλεμα, μόνο ο ένας απ' τους δυο μας θα μείνει ζωντανός.
Σταματήστε με, αν τολμάτε!
Η Κουρουκσέτρα!
Αυτός είναι ο πόλεμος της Κουρουκσέτρα!
ΚΟΥΡΟΥΚΣΕΤΡΑ: Ο ΜΕΓΑΛΟΣ ΠΟΛΕΜΟΣ ΤΟΥ ΜΑΧΑΜΠΑΡΑΤΑ
ΑΡΤΖΟΥΝ
Ο σχηματισμός Τσακρασάκατ.
Έτσι έχει επιλέξει να σας σταματήσει ο Ντρόνα.
Ας κάνει όσους σχηματισμούς θέλει.
Ας ξεσηκωθούν εναντίον μου όλοι οι στρατοί του κόσμου.
Ας βάλουν όλοι τα δυνατά τους.
Σήμερα, δεν θα με σταματήσει κανείς.
Σήμερα, ο Ατσάρια δεν έχει αντιμέτωπο τον μαθητή του,
αλλά έναν πατέρα!
Περικυκλώστε τους.
-Γυρίστε το άρμα. -Γυρίστε το.
Ο Μπίμα με τον Γκατότκατσα…
ο Νακούλ με τον Σαχαντέβ,
και ο Ντρούπαντ με τον Ντρισταντιούμνα
προωθούνταν σε ζεύγη με τον Αρτζούν, κατατροπώνοντας τους Κάουραβα,
ώστε να προσεγγίσει ο Αρτζούν τον Ατσάρια Ντρόνα.
Αυτός ο σχηματισμός των Κάουραβα μοιάζει αχανής.
Κι αυτή είναι μόνο η αρχή, Πάρθα.
Μην το βάζεις κάτω.
Αυτά τα εμπόδια μπορεί να σε καθυστερούν,
μα δεν θα σε σταματήσουν.
Μη σταματάς.
Θα τον πετύχεις τον στόχο σου.
Ευλογήστε με, Ατσάρια,
για να σπάσω τον σχηματισμό με τις γνώσεις που μου μεταδώσατε.
Έχεις τις ευλογίες μου, Αρτζούν.
Αλλά οι ευλογίες μόνο δεν αρκούν.
Για να σπάσεις τον σχηματισμό, θα πρέπει να νικήσεις εμένα.
Και στην τέχνη του πολέμου, εγώ είμαι ο δάσκαλός σου!
Θα 'ναι μάταιη αυτή η μονομαχία, Αρτζούν.
Ο Ατσάρια θέλει απλώς να σε καθυστερήσει,
γιατί ξέρει ότι δεν θα σκοτώσει ο ένας τον άλλον.
Το ξέρω, Κέσαβ. Αλλά πώς θα καταφέρω να βγω;
Έχει φροντίσει να με περικυκλώσουν.
Θα σε περικυκλώσουν γιατί είσαι ο στόχος του.
Εσένα ποιος είναι;
Μπορεί να μη διάλεξες το πεδίο της μάχης, αλλά μπορείς να διαλέξεις τη μάχη.
Επικεντρώσου στον Τζάιντρατ.
Αρτζούν, φεύγεις ενώ ο εχθρός σου είναι ακόμη όρθιος;
Έτσι σου έμαθα;
Αυτά που μου μάθατε εφαρμόζω, Ατσάρια.
Είμαι προσηλωμένος στον στόχο μου.
Δεν χρειάζεται να δώσεις κάθε μάχη.
Όπως αυτήν,
όπου ο μαθητής νίκησε τον δάσκαλό του χωρίς καν να επιτεθεί.
Είχαν σπάσει την Πάντμα Βιούχα,
κι ο Αρτζούν προωθούνταν, καθοδηγώντας τους Πάνταβα
προς την καρδιά της Τσακρασάκατ.
Ντουσάσαν, Βιβίτσου, Τσίτρασεν!
Τολμάτε να στέκεστε πάλι απέναντί μου;
Ξεχάσατε ότι έχω δώσει όρκο να σας σκοτώσω και τα εκατό αδέλφια;
Συγχαρητήρια, Γκατότκατσα!
Βασιλιάς Γιουντιστίρ; Πώς γίνεται να σε αποκαλούν "βασιλιά";
Για να σωθείς, κρύβεσαι πίσω από τα αδέλφια και τον ανιψιό σου!
Ντροπή!
Ντουριόνταν!
Ενώσατε δυνάμεις για να σκοτώσετε ένα ανυπεράσπιστο παιδί
και νομίζετε ότι είστε γενναίοι!
Βασιλιά Γιουντιστίρ!
Τραυματιστήκατε.
Σας παρακαλώ, ελάτε μαζί μου. Θα σας πάω στο στρατόπεδο.
Όχι, Σάτιακι.
Οι Κάουραβα δεν θα διστάσουν πουθενά για να προστατέψουν τον Τζάιντρατ.
Πρέπει να στηρίξουμε τον Αρτζούν με κάθε τρόπο.
Γι' αυτό, φύγε, Σάτιακι! Πήγαινε!
Βοήθησε τον Αρτζούν.
Πήγαινε!
-Περικυκλώστε τον, τοξότες! -Μάλιστα.
-Άντε! -Πάμε!
Ατσάρια,
βγήκες από το πηγάδι για να πέσεις στην άβυσσο.
Σήμερα, δεν θα 'ναι ένας,
αλλά δύο οι όρκοι που θα εκπληρωθούν.
Του Αρτζούν, με τον θάνατο του Τζάιντρατ,
κι ο δικός μου, με τον δικό σας θάνατο.
Ντρισταντιούμνα,
εσύ είσαι αυτός που θα σφραγίσεις τη μοίρα μου…
αλλά όχι σήμερα!
Τι τρέχει, Κέσαβ;
Προσπαθείς να μου στείλεις τη θύελλα για να με μπερδέψεις, Ατσάρια;
Πρέπει να διαλύσεις αυτήν την ψευδαίσθηση, Αρτζούν.
Ακόμα και ο Αμπιμανιού πιάστηκε στην παγίδα του Ατσάρια.
Γιος και πατέρας.
Χθες και σήμερα.
Εκεί που κόπαζε η θύελλα…
Θείε Μπίμα;
Θείε Μπίμα!
…στο μάτι του κυκλώνα.
Αμπιμανιού…
Πάρθα!
Έξω, ο Αρτζούν έδινε μάχη εναντίον των Κάουραβα.
Αλλά μέσα,
η μάχη ήταν ενάντια στον ίδιο του τον εαυτό.
Μάχη με τις τύψεις για τον θάνατο του γιου του.
Άλλος ένας Πάνταβα θα πεθάνει σήμερα.
Καλώς ήρθες στη Σούτσι Βιούχα, Αρτζούν.
Είσαι έτοιμος;
Σε λίγο θα πέσει το σκοτάδι,
αλλά ο Τζάιντρατ είναι άφαντος.
Ίσως η απάντησή σου να κρύβεται μέσα σε αυτό το σκοτάδι, Πάρθα.
Άλλωστε, ό,τι κρύβεται στο σκοτάδι
μόνο μες στο σκοτάδι το βρίσκεις.
Ο Μπουρίσραβα πάει στον Σάτιακι.
Ο Σάτιακι θα δώσει τη δική του μάχη.
Ο ήλιος θα δύσει σε λίγο.
Πρέπει να ολοκληρώσεις την αποστολή σου.
Μόλις δεις τον Τζάιντρατ, ρίξε του στο στήθος.
Να θυμάσαι, όμως, κάτι.
Το κεφάλι του δεν πρέπει ποτέ να αγγίξει το έδαφος.
Καλώς ήρθες, Μπουρίσραβα.
Σάτιακι!
Κάποτε, ο πατέρας σου ο Σομαντάτα
ηττήθηκε από τον πατέρα μου.
Σήμερα θα ηττηθείς εσύ από μένα.
Είναι γραφτό να χάνετε εσύ και ο πατέρας σου.
Ας αποφασίσει η μοίρα ποιος θα κερδίσει.
Πάει το τόξο σου, Σάτιακι.
Τώρα η ήττα σου είναι βέβαιη.
Σήμερα, θα πάρω εκδίκηση για τους δικούς μου!
Ο Σάτιακι κινδυνεύει, Κέσαβ.
-Αρτζούν, ο ήλιος σε λίγο θα δύσει. -Ο μαθητής μου είναι σαν γιος μου.
Δεν μπόρεσα να σώσω τον Αμπιμανιού,
μα θα σώσω τον Σάτιακι.
Αυτό είναι ανέντιμο!
Αρτζούν! Επίθεση πισώπλατα;
Ανδρεία το λες αυτό; Γι' αυτό το ντάρμα ισχυρίζεσαι ότι πολεμάς;
Τι ειρωνεία
να μιλάνε οι Κάουραβα για ντάρμα, Μπουρίσραβα.
Σάτιακι, άνανδρο κάθαρμα!
Σκοτώνεις τους άοπλους;
Αν είμαι εγώ άνανδρος, τότε εσύ τι είσαι, Ντουσάσαν;
Επτά από εσάς μαζί επιτεθήκατε σε έναν άοπλο.
Δεν είσαι πολεμιστής εσύ, νυφίτσα είσαι!
Πολεμάτε σε αγέλες και μετά λέτε για το ντάρμα!
Ντροπή!
Κοιτάξτε! Ο ήλιος έδυσε!
Άρα, η σημερινή μάχη τελείωσε!
Η σημερινή μάχη τελείωσε!
Πάμε!
Αποκλείεται να χάσουμε σήμερα!
Τι κατάντια!
Να επιτίθεσαι πισώπλατα
και να σκοτώνεις άοπλους πολεμιστές!
Αρτζούν, η απελπισία οδήγησε έναν σπουδαίο πολεμιστή σαν εσένα
στο σημείο να παραβιάσεις τους κανόνες;
Ο ήλιος έδυσε.
Ένας τόσο δυνατός τοξότης θα πεθάνει έτσι απλά στην πυρά;
Όχι.
Τα παιχνίδια της μοίρας…
Ήθελα να σε σκοτώσω με τα ίδια μου τα χέρια, Αρτζούν.
Στάσου, Κάρνα.
Έχε λίγη υπομονή.
Ο ήλιος έδυσε!
Έδυσε!
Άρα, ο Αρτζούν δεν κατάφερε να εκπληρώσει τον όρκο του.
Γιατί είμαι ακόμα ζωντανός.
Κι αν είμαι εγώ ακόμη ζωντανός,
τότε πώς γίνεται να 'σαι κι εσύ, Αρτζούν;
Είδαμε και οι δύο απόψε το ηλιοβασίλεμα.
Ο όρκος σου φανέρωσε πόσο αναξιόπιστος είσαι, Αρτζούν.
Ο Αρτζούν, ο καλύτερος τοξότης,
ούτε τον όρκο του δεν κράτησε.
Τι ντροπή!
Τζάιντρατ!
Κρύβεσαι σαν το φίδι πίσω από τον Ατσάρια Ντρόνα.
Όλη τη μέρα με αποφεύγεις!
Δειλέ, μόνο να κρύβεσαι ξέρεις;
Εντάξει! Μπορεί να είμαι δειλός, αλλά αναπνέω ακόμα.
Εσύ γιατί είσαι ακόμα ζωντανός, Αρτζούν;
Πού είναι η φωτιά που θα σε κατάπινε,
Αρτζούν, γιε του Ίντρα;
Χθες, πέθανε ο γιος.
Σήμερα, θα πεθάνει ο πατέρας.
Κάνε το καθήκον σου, Αρτζούν.
Σκότωσε τον Τζάιντρατ.
Μα, Κέσαβ, ο ήλιος έδυσε…
Άσε τα λόγια, Αρτζούν. Κάνε αυτό που πρέπει.
Ανόσιε,
ελεεινέ,
παραβάτη Αρτζούν!
Όταν έρχεται το τέλος, η λογική πάει περίπατο.
Ο ήλιος δεν έδυσε ακόμα, ανόητε!
Ο ήλιος δεν έδυσε.
Είχε απλώς κρυφτεί
για να βγεις από την κρυψώνα σου!
Εκπλήρωσες τον όρκο σου, Αρτζούν.
Αλλά, δυστυχώς,
ούτε εσύ θα ζήσεις για να δεις το ηλιοβασίλεμα.
Εγώ μπορεί να πεθάνω,
αλλά ούτε εσύ θα σωθείς.
Πλησιάζει η ώρα που θα σε κάνουν χίλια κομμάτια.
Η στιγμή που το κεφάλι μου θα αγγίξει το έδαφος
θα είναι και η δική σου τελευταία στιγμή!
Κάντε πίσω, Ατσάρια.
Πώς θα σωθείς από την κατάρα του πατέρα μου;
Πώς;
Μη χάνεις χρόνο, Αρτζούν!
Εκπλήρωσε την υπόσχεσή σου.
Παραδίδω την κεφαλή σου στην ίδια αγκαλιά,
όπου πήρες την πρώτη σου ανάσα!
Ο Κρίσνα και ο Αρτζούν γνώριζαν και οι δύο για την κατάρα του Βριντακσάτρα.
Όποιος άφηνε το κομμένο κεφάλι του Τζάιντρατ να αγγίξει το έδαφος
θα τον έκαναν χίλια κομμάτια.
Ο μόνος τρόπος να σωθεί ο Αρτζούν
ήταν να σιγουρευτούν ότι το κεφάλι του Τζάιντρατ
θα επέστρεφε στα χέρια που τον αγκάλιαζαν όταν ήταν μικρός.
Τζάιντρατ!
Ζήτω ο Αρτζούν, ο πανίσχυρος γιος της Κούντι!
Ζήτω ο ήρωας Αρτζούν, ο γιος της Κούντι!
Εδώ στη Γη, μπορεί να θέτουμε αμέτρητους κανόνες,
αλλά τι αξία έχουν αυτοί οι κανόνες μπροστά στις δυνάμεις των θεών;
Αν αυτό το πεδίο μάχης έχει γίνει παιδική χαρά των θεών,
είναι γραφτό να βυθιστεί στο σκοτάδι.
Δεν υπάρχουν κανόνες!
Αυτό που συνέβη σήμερα
ήταν σημείο καμπής σε αυτόν τον πόλεμο.
Η πραγματική μάχη είχε μόλις αρχίσει,
και δεν ήταν μόνο οι πολεμιστές,
αλλά και οι ίδιοι οι νόμοι του ντάρμα που πάλευαν να κρατηθούν ζωντανοί.
Η νύχτα προβλεπόταν μεγάλη,
ίσως η μεγαλύτερη που έχει υπάρξει στην ιστορία του ανθρώπου.
Εγώ είμαι το φως
Εγώ είμαι και η σκιά
Πέρα από την οποία
Λυτρώνεσαι απ' την ψευδαίσθηση
Έλα και γίνε μ' εμένα ένα
Το τέλος είναι το πεπρωμένο σου
Κάτω είναι η γη, πάνω είν' τα αστέρια
Αυτός είναι ο πόλεμος της Κουρουκσέτρα!
Υποτιτλισμός: Βασιλική Ευσταθίου